CELEX: 32003D0861
Language: lv
Date: 2003-12-08 00:00:00
Title: Padomes lēmums (2003. gada 8. decembris), par analīzi un sadarbību attiecībā uz viltotām eiro monētām

Svarīgs juridisks paziņojums

|

32003D0861

Oficiālais Vēstnesis L 325 , 12/12/2003 Lpp. 0044 - 0044

		Padomes lēmums(2003. gada 8. decembris),par analīzi un sadarbību attiecībā uz viltotām eiro monētām(2003/861/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 123. panta 4. punkta trešo teikumu,ņemot vērā Komisijas priekšlikumu,ņemot vērā Eiropas Centrālās bankas atzinumu [1],tā kā:(1) Padomes 2001. gada 28. jūnija Regula (EK) Nr. 1338/2001, ar kuru paredz pasākumus, kas vajadzīgi eiro aizsardzībai pret viltošanu [2], un jo īpaši tās 5. pants, paredz, ka monētu valsts analīzes centrs (MVAC) katrā dalībvalstī un Eiropas Tehnikas un zinātnes centrs (ETZC) veic viltoto eiro monētu analīzi un klasifikāciju. Kopš 2000. gada Komisija ir noteikusi sistēmu šo tehnisko iestāžu attiecīgo darbību saskaņošanai.(2) Kopš 2001. gada oktobra ETZC savus uzdevumus pagaidām veic Francijas monētu kaltuvē ar Komisijas administratīvo atbalstu un tās vadībā, tas ir saskaņā ar Padomes priekšsēdētāja un Francijas finanšu ministra 2000. gada 28. februāra un 9. jūnija vēstuļu apmaiņu.(3) Lai nodrošinātu, ka eiro monētu aizsardzība pret viltošanu ir nepārtraukta un neatkarīga, Komisijai jābūt atbildīgai par ETZC darbību izpildi un par kompetento tehnisko iestāžu rīcības saskaņošanas nodrošināšanu šajā jomā,IR PIEŅĒMUSI ŠO LĒMUMU.1. pantsKomisija izveido Eiropas Tehnikas un zinātnes centru un nodrošina tā darbību un kompetento tehnisko institūciju darbību saskaņošanu, lai aizsargātu eiro monētas pret viltošanu.2. pantsŠis lēmums ir adresēts dalībvalstīm, kuras ir pieņēmušas eiro par vienoto valūtu.Briselē, 2003. gada 8. decembrīPadomes vārdā —priekšsēdētājsF. Frattini[1] OV C 202, 27.8.2003., 31. lpp.[2] OV L 181, 4.7.2001., 6. lpp.--------------------------------------------------